## Educació destaca la importància d’impulsar l’FP Dual en el sector audiovisual per a connectar la formació amb l’àmbit empresarial

*** La directora general de Formació Professional ha explicat els canvis que suposa per al sistema educatiu la implantació de la nova Llei de Formació Professional**

La directora general de Formació Professional, Marta Armendia, ha assistit al IV Congrés de Professorat d’Imatge i So, que s’ha celebrat a Almassora, on ha destacat la importància d’impulsar l’FP Dual en el sector audiovisual per a connectar la formació amb l’àmbit empresarial.

Durant el transcurs de la seua intervenció, Marta Armendia ha explicat els canvis que suposa per al sistema educatiu la implantació de la nova Llei de Formació Professional.

El congrés, organitzat per l’Associació de Professorat d’Imatge i So de la Comunitat Valenciana, té també com a finalitat contribuir a la millora de les condicions de l’ensenyament d’Imatge i So, en els respectius nivells de cicles formatius, així com servir de motivació a l’alumnat d’esta disciplina i connectar el món educatiu amb les empreses del sector audiovisual per a facilitar l’FP Dual el curs que ve.

Fecha: 04/05/2024